Een van SA se grootste flieks begin wys
JY LEES NOU Een van SA se grootste flieks begin wys
Herfs is hier en dis tyd vir warm klere, binne bly, komberse en fliek! Hierdie week is daar iets vir almal: Julia Roberts en George Clooney weer saam in 'n film, 'n eerste vir aksieflieks en 'n Suid-Afrikaanse fliek wat jou laat wens jy het die akteurs se klerekas!
Elke Vrydag gee ons vir jou die lys van rolprente wat nuut begin draai, ons lig die Suid-Afrikaanse flieks vir jou uit en dié waaroor ons steeds opgewonde is. Hier is jou fliekgids vir die week: 3 Junie - 10 Junie.
Lee Gates (gespeel deur George Clooney) is die aanbieder van 'n televisieprogram, Money Monster. Dié program gee raad en maak aanbevelings oor aandele. Lee se regstreekse uitsending word onderbreek deur 'n woedende man met 'n geweer wat dreig om Lee te skiet. Hy het raad van Money Monster gevolg en al sy geld verloor. Lee, saam met sy vervaardiger (Julia Roberts) wat in sy oor praat, moet 'n manier vind om die man te help en te kalmeer.
Tilda Swinton vertolk die rol van 'n sangeres wat saam met haar kêrel (Matthias Schoenaerts) op 'n eilandvakansie is. Die vakansie neem 'n vreemde wending as 'n ou vriend, Ralph Fiennes, en sy dogter (gespeel deur Dakota Johnson) kom kuier ...
Die bekroonde regisseur van 2014 se Boyhood, Richard Linklater, is terug. Dié keer op 'n ligter noot. Everybody Wants Some!! speel af in die 80's en gaan oor die verhoudings en aktiwiteite van 'n groep bofbalspelers.
Het jy al ooit gewonder hoe dit sal wees om 'n aksiefliek in die eerstepersoon-vertelling te kyk? Hier is dit nou - jy beleef al die aksie op die silwerdoek uit die oogpunt van die held self. Henry word wakker en besef dat hy half-mens-half-robot is. Die wetenskaplike wat hom gebou het, word deur die vyande opgeraap nog voordat sy stem geaktiveer kan word. Saam met Henry ervaar die kyker die hele storie en al die gebeure, al is hy sonder 'n stem - die filmbelewenis voel presies soos 'n rekenaarspeletjie.
Christia Visser speel die jong Alison. De Klerk Oelofse en Zak Hendrikz vertolk die rolle van haar oortreders.
Alison wys eksklusief eerste by Cinema Nouveau se Encounter Fliekfees op 3, 7 en 12 Junie in Kaapstad en Johannesburg!
Mrs Right Guy (begin vandag draai)
As jy hou van mooi klere, fliek saam met vriendinne en die strate van Johannesburg, is hierdie fliek 'n moet-sien! Gugu (gespeel deur Dineo Moeketsi) het al liefdesteleurstellings gehad en dít maak sy duidelik aan almal. Mans moet wegbly. Sy besef dit nog nie, maar iemand gaan haar voete onder haar uitslaan. Eers moet sy nog 'n hele paar lesse leer ...
Happiness is a Four-letter Word Opgewonde oor
Die wêreld praat steeds oor dié rolprente. Maak seker jy loop dit nie op die grootskerm nie mis; sommige wys net by sekere teaters.